

**LIETUVOS RESPUBLIKOS Ekonomikos ir inovacijų MINISTRAS**

**įsakymas**

**DĖL LIETUVOS RESPUBLIKOS EKONOMIKOS IR INOVACIJŲ MINISTRO   
2017 M. BIRŽELIO 16 D. ĮSAKYMO NR. 4-353 „dėl 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 1 PRIORITETO „MOKSLINIŲ TYRIMŲ, EKSPERIMENTINĖS PLĖTROS IR INOVACIJŲ SKATINIMAS“ PRIEMONĖS NR. 01.2.1-MITA-T-845 „INOPATENTAS“ PROJEKTŲ FINANSAVIMO SĄLYGŲ APRAŠO patvirtinimo“ PAKEITIMO**

2021 m. spalio 11 d. Nr. 4-1072

Vilnius

P a k e i č i u Lietuvos Respublikos ekonomikos ir inovacijų ministro 2017 m. birželio 16 d. įsakymą Nr. 4-353 „Dėl 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės   
Nr. 01.2.1-MITA-T-845 „Inopatentas“ projektų finansavimo sąlygų aprašo patvirtinimo“:

1. Pakeičiu preambulę ir ją išdėstau taip:

„Įgyvendindamas Atsakomybės ir funkcijų paskirstymo tarp institucijų, įgyvendinant   
2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą“, 6.2.7 papunktį,“.

2. Pakeičiu nurodytu įsakymu patvirtintą 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-MITA-T-845 „Inopatentas“ projektų finansavimo sąlygų aprašą:

2.1. Pakeičiu tvirtinimo žymą ir ją išdėstau taip:

„PATVIRTINTA

Lietuvos Respublikos ekonomikos ir inovacijų ministro

2017 m. birželio 16 d. įsakymu Nr. 4-353“.

2.2. Pakeičiu 3 punktą ir jį išdėstau taip:

„3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose ir dokumentuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.“

2.3. Pakeičiu 29 punktą ir jį išdėstau taip:

„29. Projektu turi būti siekiama toliau išvardytų Priemonės įgyvendinimo stebėsenos rodiklių, iš kurių nurodyti Aprašo 29.1, 29.2, 29.13 ir 29.131 papunkčiuose yra privalomi įgyvendinant abi Aprašo 10 punkto veiklas, ir bent vienas Priemonės įgyvendinimo stebėsenos rodiklis, nurodytas Aprašo 29.3–29.9 ir 29.12 papunkčiuose, yra privalomas įgyvendinant Aprašo 10.1 papunktyje nurodytą veiklą arba bent vienas Priemonės įgyvendinimo stebėsenos rodiklis, nurodytas Aprašo 29.10–29.11 papunkčiuose, yra privalomas įgyvendinant Aprašo 10.2 papunktyje nurodytą veiklą, 29.14 papunktyje nurodytas Priemonės įgyvendinimo stebėsenos rodiklis yra privalomas įgyvendinant Aprašo 10.1 papunktyje nurodytą veiklą ir kai pareiškėjas yra mokslo ir studijų institucija:“.

2.4. Pakeičiu 29.13 papunktį ir jį išdėstau taip:

„29.13. rezultato stebėsenos rodiklio „Investicijas gavusios įmonės pajamų padidėjimas“, kodas R.N. 805 (rodiklis naudojamas tik pradinei reikšmei nurodyti);“.

2.5. Papildau 29.131 papunkčiu:

„29.131. rezultato stebėsenos rodiklio „Investicijas gavusios įmonės pajamų padidėjimas per 3 metus po projekto įgyvendinimo“, kodas R.N. 843 (rodiklis naudojamas tik galutinei reikšmei nurodyti);“.

2.6. Pakeičiu 30 punktą ir jį išdėstau taip:

„30. Aprašo 29.3–29.131 papunkčiuose nurodytiems Priemonės įgyvendinimo stebėsenos rodikliams skaičiuoti taikomas Nacionalinių stebėsenos rodiklių skaičiavimo aprašas, patvirtintas Lietuvos Respublikos ekonomikos ir inovacijų ministro 2014 m. gruodžio 19 d. įsakymu Nr. 4-933 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“. Aprašo 29.1, 29.2 ir 29.14 papunkčiuose nurodytiems Priemonės įgyvendinimo stebėsenos rodikliams skaičiuoti taikomas Veiksmų programos stebėsenos rodiklių skaičiavimo aprašas. Visų Aprašo 29 punkte nurodytų Priemonės įgyvendinimo stebėsenos rodiklių skaičiavimo aprašai skelbiami ES struktūrinių fondų svetainėje www.esinvesticijos.lt. Už visų Aprašo 29 punkte nurodytų Priemonės įgyvendinimo stebėsenos rodiklių įvedimą į 2014–2020 metų Europos Sąjungos struktūrinių fondų posistemį (toliau – SFMIS2014) yra atsakinga įgyvendinančioji institucija.“

2.7. Pakeičiu 5 priedo 13.2 papunktį ir jį išdėstau taip:

|  |  |  |  |
| --- | --- | --- | --- |
| „13.2. Rezultato stebėsenos rodikliai | | | |
| *Iš sąrašo privalomai pasirenkami Aprašo 29.13 ir 29.131 papunkčiuose nurodyti stebėsenos rodikliai.*  *Pasirinkus procentais matuojamą stebėsenos rodiklį, taip pat automatiškai nurodomi bazinis ir pokyčio stebėsenos rodikliai.*  *Stebėsenos rodiklių sąrašas pateikiamas tik tada, kai paraiškos dalyje „Duomenys apie paraišką“ yra nurodoma konkreti veiksmų programos priemonė.*  *Galimas simbolių skaičius – 500.* | *Pasirinkus stebėsenos rodiklį, automatiškai nurodomas jo matavimo vienetas, pvz., procentai (proc.).*  *Galimas simbolių skaičius – 20. Nurodyti privaloma.* | *Nurodoma siektina rezultato stebėsenos rodiklio reikšmė, kurią planuojama pasiekti iki Stebėsenos rodiklių skaičiavimo apraše nurodyto stebėsenos rodiklio pasiekimo momento, kuris gali būti iki projekto veiklų įgyvendinimo pabaigos arba po projekto finansavimo pabaigos.*  *Siektina reikšmė gali būti nenurodoma tik bazinio ir (arba) pokyčio stebėsenos rodiklių, kurie, vadovaujantis Stebėsenos rodiklių skaičiavimo aprašu, yra kintamieji.*  *Galima įvesti tik skaičių. Galimas simbolių skaičius – 12 simbolių iki kablelio ir 2 simboliai po kablelio. Nurodyti privaloma.* | *Pateikiami siektinos reikšmės apskaičiavimo principai, kuriais remiantis galima būtų įsitikinti, kad siektina reikšmė reali ir bus pasiekta iki Stebėsenos rodiklių skaičiavimo apraše nurodyto pasiekimo momento.*  *Nurodant šiuos principus, nepakanka pateikti nuorodą į kitame teisės akte ar strateginiame dokumente nustatytus įpareigojimus pasiekti vieną ar kitą stebėsenos rodiklio siektiną reikšmę; būtina nurodyti sąsajas su paraiškoje nurodyta informacija, kuri patvirtintų siektinos reikšmės pagrįstumą įgyvendinant projektą ar projekto tęstinumo laikotarpiu (kaip projekto įgyvendinimo pasekmė).*  *Jei nurodyta projektų finansavimo sąlygų apraše, gali būti pateikiami stebėsenos rodiklio pasiekimo pagrindimo dokumentai.*  *Galimas simbolių skaičius – 2 000. Nurodyti privaloma.“* |

Ekonomikos ir inovacijų ministrė Aušrinė Armonaitė

Parengė

Ekonomikos ir inovacijų ministerijos Europos Sąjungos

investicijų koordinavimo departamento

Europos Sąjungos investicijų planavimo skyriaus

vyriausioji specialistė

Edita Rudakaitė-Šaukštel